ถนนราชวิถี บริเวณด้านหน้าพระราชวังพญาไท เขตราชเทวี
**ถนนราชวิถี** ([[อักษรโรมัน language|อักษรโรมัน]]: *Thanon Ratchawithi*) เป็นถนนสายหนึ่งในกรุงเทพมหานคร เริ่มต้นจากทางแยกสามเหลี่ยมดินแดง (จุดบรรจบกับถนนราชปรารภกับถนนดินแดง) ในพื้นที่แขวงถนนพญาไท เขตราชเทวี ไปทางทิศตะวันตกเฉียงเหนือ ตัดกับถนนพญาไทและถนนพหลโยธินที่อนุสาวรีย์ชัยสมรภูมิ เข้าสู่แขวงทุ่งพญาไท ตัดกับถนนพระรามที่ 6 (ทางแยกตึกชัย) ตัดกับถนนกำแพงเพชร 5 และทางรถไฟสายเหนือ เข้าสู่ท้องที่แขวงสวนจิตรลดา เขตดุสิต ตัดกับถนนสวรรคโลก (ทางแยกอุภัยเจษฎุทิศ) และถนนพระรามที่ 5 (ทางแยกราชวิถี) เข้าสู่ท้องที่แขวงดุสิต จากนั้นตัดกับถนนอู่ทองใน (ทางแยกอู่ทองใน) ถนนนครราชสีมา (ทางแยกการเรือน) และถนนสามเสน (ทางแยกซังฮี้) เข้าสู่ท้องที่แขวงวชิรพยาบาล จากนั้นปรับเป็นทางเดียว เปิดให้รถวิ่งได้เฉพาะขาออกเมือง ก่อนปรับเป็นทางคู่อีกครั้งหลังตัดกับถนนขาว จากนั้นข้ามแม่น้ำเจ้าพระยาที่สะพานกรุงธนเข้าสู่เขตบางพลัด โดยเป็นเส้นแบ่งเขตการปกครองระหว่างแขวงบางพลัดกับแขวงบางยี่ขันไปจนถึงถนนจรัญสนิทวงศ์ (ทางแยกบางพลัด) โดยมีถนนที่ตรงต่อเนื่องไปคือถนนสิรินธร

ถนนราชวิถีเดิมชื่อ **ถนนซางฮี้** สร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว เมื่อโปรดเกล้าฯ ให้สร้างพระราชวังดุสิตบริเวณพื้นที่ระหว่างคลองผดุงกรุงเกษมและคลองสามเสน โปรดเกล้าฯ ให้ตัดถนนรอบพระราชวังดุสิต 3 สาย คือ ถนนลก (ปัจจุบันคือถนนพระรามที่ 5) ถนนดวงตะวัน (ปัจจุบันคือถนนศรีอยุธยา) และถนนซางฮี้ หรือเรียกอีกอย่างหนึ่งว่าซังฮี้ (ปัจจุบันคือถนนราชวิถี)

นามถนนทั้ง 3 สายนี้ พระราชทานตามชื่อเครื่องกิมตึ๋งคือภาพเครื่องลายครามจีน "ซางฮี้" (อักษรจีน: 雙喜) ในภาษาจีนสำเนียงแต้จิ๋ว แปลว่า มงคลคู่ หมายความว่า สุข สนุก สบาย อักษรซางฮี้ใช้เป็นเครื่องหมายในงานมงคล เช่น งานแต่งงาน และใช้เป็นลวดลายประดับสิ่งของเครื่องใช้ต่าง ๆ เพื่อความเป็นสิริมงคล ต่อมาในวันที่ 16 กุมภาพันธ์ พ.ศ. 2460 รัชสมัยพระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้เปลี่ยนชื่อถนนซางฮี้เป็น "ถนนราชวิถี"

รายชื่อทางแยก
-------------

รายชื่อทางแยกบน ถนนราชวิถี ทิศทาง: แยกสามเหลี่ยมดินแดง-แยกบางพลัด| จังหวัด | กม.ที่ | ชื่อจุดตัด | ซ้าย | ขวา |
| --- | --- | --- | --- | --- |
| **ถนนราชวิถี ถนนราชวิถี** **(แยกสามเหลี่ยมดินแดง-แยกบางพลัด)** |
| กรุงเทพมหานคร | 0+000 | แยกสามเหลี่ยมดินแดง | **เชื่อมต่อจาก:** ถนนดินแดง ถนนดินแดง |
|  ถนนราชปรารภ ไปประตูน้ำ
  |  ถนนอรรถวิมล (ซอยราชวิถี 2) ไปกองพลทหารม้าที่ 2 รักษาพระองค์ |
| 0+546 | อนุสาวรีย์ชัยสมรภูมิ |  ถนนพญาไท ไปราชเทวี |  ถนนพหลโยธิน ไปสะพานควาย |
|  | แยกตึกชัย |  ถนนพระรามที่ 6 ไปศรีอยุธยา |  ถนนพระรามที่ 6 ไปประดิพัทธ์ |
|  | − |  ถนนกำแพงเพชร 5 ไปแยกเสาวนี |  ถนนกำแพงเพชร 5 ไปแยกสามเสน |
|  |  | **ตรงไป:** ข้ามทางรถไฟสายเหนือ,ทางรถไฟสายตะวันออกเฉียงเหนือ,ทางรถไฟสายใต้ |
|  | สะพานอุภัยเจษฎุทิศ |
|  | แยกอุภัยเจษฎุทิศ |  ถนนสวรรคโลก ไปแยกเสาวนี |  ถนนสวรรคโลก ไปแยกสามเสน |
|  | แยกราชวิถี |  ถนนพระรามที่ 5 ไปวัดเบญจมบพิตรฯ |  ถนนพระรามที่ 5 ไปราชวัตร |
|  | แยกอู่ทองใน |  ถนนอู่ทอง(ใน) ไปลานพระบรมรูปทรงม้า | *ไม่มี* |
|  | − | *ไม่มี* |  ถนนพิชัย ไปแยกขัตติยานี |
|  | แยกการเรือน |  ถนนนครราชสีมา ไปแยกอู่ทองนอก |  ถนนนครราชสีมา ไปแยกร่วมจิตต์ |
|  | แยกซังฮี้ |  ถนนสามเสน ไปเทเวศร์ |  ถนนสามเสน ไปวชิรพยาบาล |
|  | สะพานกรุงธนบุรี ข้ามแม่น้ำเจ้าพระยา |
|  | แยกบางพลัด |  ถนนจรัญสนิทวงศ์ ไปปิ่นเกล้า |  ถนนจรัญสนิทวงศ์ ไปสะพานพระราม 7 |
| **ตรงไป:** ถนนสิรินธร ไปถนนบรมราชชนนี |
|       สะพาน              กำลังก่อสร้างหรือโครงการในอนาคต |

สถานที่สำคัญบนเส้นทาง
---------------------


|  |  |
| --- | --- |
| * สวนสันติภาพ
* อนุสาวรีย์ชัยสมรภูมิ
* โรงพยาบาลราชวิถี
* สถาบันสุขภาพเด็กแห่งชาติมหาราชินี
* โรงพยาบาลพระมงกุฎเกล้า
* พระราชวังพญาไท
* วิทยาลัยพยาบาลกองทัพบก
* วิทยาลัยแพทยศาสตร์พระมงกุฎเกล้า
* โรงเรียนสอนคนตาบอดกรุงเทพ
 | * กรมกิจการสตรีและสถาบันครอบครัว
* โรงพยาบาลรามาธิบดี
* พระตำหนักจิตรลดารโหฐาน
* โรงเรียนวชิราวุธวิทยาลัย
* พระราชวังดุสิต
* มหาวิทยาลัยสวนดุสิต
* มหาวิทยาลัยราชภัฏสวนสุนันทา
* โรงเรียนเขมะสิริอนุสสรณ์

  |

### แนวเส้นทางรถไฟฟ้า

1. รถไฟฟ้าบีทีเอส สายสุขุมวิท แนวเส้นทางผ่านบริเวณอนุสาวรีย์ชัยสมรภูมิ
2. รถไฟฟ้ามหานคร สายสีส้ม แนวเส้นทางผ่านบริเวณทางแยกสามเหลี่ยมดินแดง
3. รถไฟฟ้าชานเมือง สายสีแดงอ่อน, สายสีแดงเข้ม, แอร์พอร์ต เรล ลิงก์ แนวเส้นทางผ่านบริเวณทางแยกอุภัยเจษฎุทิศ
4. รถไฟฟ้ามหานคร สายสีน้ำเงิน แนวเส้นทางผ่านบริเวณทางแยกบางพลัด

อ้างอิง
-------

* อรณี แน่นหนา, 2002. *นามนี้มีที่มา*. ประพันธ์สาส์น: กรุงเทพฯ.

พิกัดภูมิศาสตร์: 13°46′25″N 100°31′08″E﻿ / ﻿13.77361°N 100.51889°E﻿ / 13.77361; 100.51889